# Caracalla thermái

### A Wikipédiából, a szabad lexikonból.

Caracalla thermái

Caracalla thermái, Caracalla római császár fürdőépülete Rómában. Kr. u. 206-ban Septimius Severus császár kezdte építtetni, 216-ban Caracalla avatta fel. Kétemeletes oszlopcsarnok és helyiségsor által közrezárt térségben emelkedik a fürdőépület. Az oszlopcsarnokot kétoldalt egy-egy félkör alakú exedra szakítja meg, hátul pedig a fürdőt körülvevő teret épületsor zárja le: a versenyek nézői számára épült lépcsősor, két oldalán egy-egy könyvtárépület, mögötte pedig vízgyűjtő medencék. A fürdő három fő helyisége, a hideg, langyos és meleg vizes medence a négyszögletes alaprajzú épület ÉK-DNy-i tengelyében egymás mögött fekszik. A medencétől jobbra és balra előcsarnok, vetkőzőhelyiségek, tornacsarnokok és sétafolyosók vannak szimmetrikus elrendezésben. A fürdő kertjét szökőkutak és szobrok díszítették: egykori gazdag művészeti díszítéséről fennmaradt figurális oszlopfői, az egyik exedra atlétákat ábrázoló színes mozaikjai és a helyiségeket és a kertet díszítő márványszobrok sora tanúskodnak (Farnese-bika, Farnese Hercules, stb.)

## [szerkesztés] Források

Művészeti lexikon (Akadémiai kiadó, Budapest, 1965)

A lap eredeti címe "http://hu.wikipedia.org../../../c/a/r/Caracalla_therm%C3%A1i.html"

Kategóriák: Ókori épületek | A Római Birodalom épületei | Róma nevezetességei

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Deutsch
- Esperanto
- Español
- Français
- Galego
- עברית
- Italiano
- 日本語
- Nederlands
- Polski
- Português
- Svenska